Cicindela campestris

Cicindela Campestris kakalardo espezie bat da, Carabidae familiakoa, zientziarako Lineok 1758an deskribatu zuena. Finlandia hegoaldetik Iberiar penintsularaino aurkitzen dira nagusiki, Euskal Herrian ere bai.

 Deskribapena 
12-15 mm arteko luzera du eta toraxa beta elitroak berdeak ditu. Berde tonoa iluna edo argia izan daiteke, gama zabal batean, eta eguzki argitan iridiszentzia azaltzen du. Krema koloreko puntu ugari ditu elitroetan, nabarmenenak erdi-atzealdean. Hankak marroiak dira eta ile zurixkak dituzte. Begiak beltzak dira. Antena luze zuzenak ditu.

 Habitata 
Lurzoru lehorretan bizi da. Hanka luze horiekin azkar egiten du korrika, 60 cm segundoko, eta hegan ere azkar egiteko gai da.

 Elikadura 
Kakalardo haragijalea da eta intsektutaz elikatzen da. Lokatzetan hainbat cm-tako zuloa egiten du eta zain egoten da intsekturen bat tranpan erortzeko. Baraila indartsuak ditu erasotzeko. 

 Bizi zikloa 
Ale helduak maiatzetik urrira ikusten dira. Emeak arrautzak jartzen ditu eta handik jaiotzen dira beldarrak. Zurixkak dira eta buru beltz handia dute. Hauek ere baraila indartsuak dituzte eta harrapariak dira. Helduek bezala zuloa egiten dute eta han gordetzen dira.

 Ekologia 
Cicindela campestris kakalardotik Entomoplasma freundtii bakterioa isolatu da.

 Iruditegia 

 Erreferentziak 

 Kanpo estekak 

Kategoria:Carabidae
Kategoria:Lineok deskribatutako taxonak‎
Kategoria:Euskal Herriko koleopteroak